Agüero! Agüero! Agüero! Agüero! Agüero!
Det som gjør prestasjonen enda mer spinnvill er at argentineren banket inn alle sammen kun i løpet av 20 minutter. Og at han ble frarøvet muligheten til å bli historiens første med seks scoringer i et Premier League-oppgjør ved at manager Manuel Pellegrini byttet ham ut etter 66 minutter.Den eksklusive målscorerklubben fra Premier League-starten i 1992/93-sesongen inneholdt kun fire spillere før Manchester City-spissens lekestue i ettermiddag: * Andy Cole scoret fem mål for Manchester United i 9-0-seieren mot Ipswich 4. mars 1995. * Alan Shearer scoret fem mål for Newcastle i 8-0-seieren mot Sheffield Wednesday 19. september 1999. * Jermain Defoe scoret fem mål for Tottenham i 9-1-seieren mot Wigan 22. november 2009. * Dimitar Berbatov scoret fem mål for Manchester United i 7-1-seieren mot Blackburn 27. november 2010. I dag sikret også Sergio Agüero seg medlemskap i klubben, etter kun å ha scoret ett seriemål før møtet med Newcastle. Husker du denne? Åtte strake Newcastle-tapMen det var faktisk gjestene fra nord som scoret først på Etihad. Aleksandar Mitrovic headet det kriserammede bunnlaget i ledelsen etter 18 minutter. Svakt forsvarsspill av City gjorde at Newcastle burde ha scoret enda flere før pause. Etter 25 minutter lå ballen igjen bak Joe Hart, men nokså uforståelig hadde linjemannen vinket offside på angrepet. To minutter senere var Newcastle nok en gang nær scoring. Joe Hart reddet kjempesjansen fra Mitrovic med en strålende benparade. Tre minutter før pause startet den vanvittige snuoperasjonen. Sergio Agüero ga Manchester City den viktige utligningen, før han tok fullstendig fyr etter sidebytte. Fire minutter var gått da argentineren dro seg fri og skjøt inn 2-1. 22 sekunder løftet han inn 3-1. Tre mål på ni minutter! Kevin De Bruyne økte til 4-1 med en svært følsom avslutning før Agüero gjorde både 5-1 og 6-1 etter henholdsvis 60 og 62 minutter.Svimle Newcastle-spillere skjønte knapt hva som hadde truffet dem. Men fire minutter etter det femte målet ble han erstattet med Wilfried Bony - til stående applaus fra hjemmefansen. Dermed fikk han ikke sjansen til å bli den første spilleren i Premier League-historien til å score seks mål i en og samme kamp. Etter to strake ligatap for West Ham og Tottenham slo dermed Manchester City tilbake med storseieren over bunnlaget Newcastle - som er i megatrøbbel etter bare tre poeng på åtte kamper. Den tidligere engelske landslagssjefen Steve McClarens skjebne som Newcastle-manager henger i en syltynn tråd. Blåtrøyene inntok tabelltoppen to poeng foran Manchester United. Byrivalen møter Arsenal borte på søndag. Les også: TV 2 betaler 1,65 milliarder kroner Premier League
(Manchester City - Newcastle 6-1) Sergio Agüero (27) ble den femte i historien til å score fem mål i en Premier League-kamp.